Katalin Éva Flórián

Katalin Éva Flórián (od roku 1936: Kalavszky; iné zápisy mena pozri nižšie; * 6. august 1903, Prešov† ?) bola divadelná historička, spisovateľka a stredoškolská pedagogička.

 Meno 
V Lexikóne Košičanov (I. diel, 2014) je uvedená primárne pod slovakizovaným menom Katarína Eva Florián, pričom slovník uvádza tiež jej maďarské meno Katalin Éva a priezvisko od roku 1936 Kalavszky. Naproti tomu Lexikon maďarskej literatúry v Česko/Slovensku 19182004 (2004) ju uvádza pod menom Kata Flórián, pod ktorým v roku 1927 vydala svoju knihu o dejinách divadelníctva, a Magyar színművészeti lexikon („Maďarský lexikón dramatických umení“; 1929) ju uvádza ako Kata Florian, teda bez akýchkoľvek dĺžňov.

 Život 
Po zmaturovaní na Evanjelickom kolégiu v Prešove (1921) študovala na filozofických fakultách v Budapešti, Jene, Paríži a na Nemeckej univerzite v Prahe. Napísala dizertačnú prácu A kassai német szinészet története 1816-ig („Dejiny nemeckého divadla v Košiciach do roku 1816“), ktorá bola vydaná v Prešove v roku 1927 a vyšla aj v rámci série Német philologiai dolgozatok („Nemecké filologické listy“) v Budapešti.

V rokoch 19271936 vyučovala francúzštinu a maďarčinu na maďarskom gymnáziu v Košiciach, pričom zároveň organizovala študentské recitačné večery vo francúzštine. Publikovala v regionálnych denníkoch Kassai Ujság a Uj Világ, ako aj v poprednom československom maďarskojazyčnom denníku Prágai Magyar Hírlap. V 20. rokoch 20. storočia bola tiež aktívnou členkou a lyžiarskou pretekárkou Karpatského spolku.

 Osobný život 
V roku 1936 sa zosobášila s Dr. Miklósom Kalavszkym a presťahovala do Budapešti.

 Dielo 


 Referencie 

Kategória:Narodenia 6. augusta
Kategória:Narodenia v 1903
Kategória:Osobnosti z Prešova
Kategória:Osoby s neistým dátumom úmrtia
Kategória:Maďarskí historici
Kategória:Maďarskí spisovatelia
Kategória:Maďarskí stredoškolskí pedagógovia
Kategória:Slovenskí historici
Kategória:Slovenskí spisovatelia
Kategória:Slovenskí stredoškolskí pedagógovia
Kategória:Slovenské osobnosti maďarského pôvodu